recursal/SuperWikiNEXT-32B huggingface dataset:
**Bayar per klik** (*pay per click*, **PPC**) adalah satu kaedah pengiklanan Internet yang digunakan di halaman web, di mana pengiklan hanya membayar pemilik laman web sekiranya iklan mereka diklik oleh pelawat, pelawat secara automatiknya akan di bawa ke halaman web pengiklan. Bayar per klik (PPC) juga turut di kenali sebagai bayar per lawat (PPS) dan bayar untuk klik (PTC). Melalui enjin carian, pengiklan akan bersaing sesama sendiri bagi mendapatkan frasa kata kunci yang berkaitan dengan produk dan servis yang mereka tawarkan.

Kos per klik (CPK) adalah kos yang perlu di tanggung oleh pengiklan kepada enjin carian dan pemilik laman web lain untuk satu klik pada iklan yang membawa pengunjung ke laman web mereka.

Laman web yang memanfaatkan iklan PPC akan memaparkan iklan tersebut apabila permintaan kata kunci berpadanan dengan senarai frasa kata kunci pengiklan, atau ketika sesebuah halaman kandungan memaparkan kandungan yang berkait. Iklan ini akan di paparkan dengan perkataan **penaja** atau **iklan yang ditaja**.

Sungguhpun banyak terdapat pembekal (CPK), pembekal perkhidmatan terbesar bagi PPC pada masa kini ialah Google Adsense, Yahoo! Search Marketing dan Microsoft Adcenter. Kesemua tiga syarikat ini beroperasi berasaskan model lelongan. Bayar per klik (CPC) berbeza bergantung kepada enjin gelintir dan tahap persaingan bagi kata kunci tertentu.

Model pengiklanan PPC adalah terbuka kepada salah guna melalui penipuan klik, sungguhpun Google dan syarikat lain telah melaksanakan sistem automatik bagi menghalang salah guna klik oleh pesaing atau pembangun web yang tidak amanah.

Rujukan
-------

1. ↑  "Customers Now", David Szetela, 2009
2. ↑  "Customers Now", David Szetela, 2009
3. ↑  How do you prevent invalid clicks and impressions? Google AdSense Help Center, dicapai 9 Januari 2008

Pautan luar
-----------

* Paid Search Advertising Diarkibkan 2010-02-08 di Wayback Machine, Search Engine Watch
* Paid listings confuse web searchers Diarkibkan 2009-12-16 di Wayback Machine, PC World
Tatarajah dalam dok pengangkut amfibia kelas-*San Antonio* milik Tentera Laut Amerika Syarikat. Tatarajah sebegini menyerupai kebanyakan LPD.
**Dok pengangkut amfibia** (juga dikenali sebagai **dok pelantar pendaratan** atau **LPD**) adalah sebuah kapal perang amfibia yang mengambil, mengangkut dan mendaratkan elemen-elemen pasukan mendarat untuk misi-misi perang ekspedisi. Beberapa tentera laut kini menggunakan kapal jenis ini. Kapal ini biasanya direka bagi mengangkut anggota tentera ke zon perang melalui laut, terutamanya menggunakan lancang pendarat. Kapal ini juga mempunyai keupayaan untuk mengoperasikan helikopter pengangkut.

Dok pengangkut amfibia melakukan misi-misi pengangkutan amfibia, kapal kargo amfibia dan LPD terdahulu dengan menggabungkan kedua-dua dek penerbangan dan dek telaga yang boleh balast dan nyah-balast bagi menyokong lancang pendarat atau kenderaan amfibia.

Kelas-kelas LPD
---------------

kelas *Rotterdam*
### In Service

* Kelas Makassar
	+ Indonesia
	+ Myanmar
	+ Peru
	+ Filipina

* kelas *San Giorgio*
	+ Algeria
	+ Itali
	+ Qatar

* kelas *Foudre*
	+ Brazil
	+ Chile

* kelas Type-071 (*Yuzhao*)
	+ Republik Rakyat China
	+ Thailand

* kelas *Endurance*
	+ Singapura
	+ Thailand

* kelas *Rotterdam*
	+ Belanda

* kelas *Galicia* (rekabentuk sama seperti Kelas *Rotterdam* milik Belanda)
	+ Sepanyol

* kelas *Bay* (Berdasarkan rekabentuk kelas *Rotterdam* Belanda)
	+ United Kingdom

* kelas *Ōsumi*
	+ Jepun
* kelas *Albion*
	+ United Kingdom
* kelas *Tanjung Dalpele*
	+ Indonesia

* kelas San Antonio
	+ Amerika Syarikat

* INS *Jalashva* (bekas kelas *Austin*)
	+ India

Lihat juga
----------

* Kapal pertempuran amfibia
* Senarai kapal pertempuran amfibia
* Kapal pelantar pendaratan

Pautan luar
-----------
**Al Maktoum** (***اﻟﻤكتوﻢ*** dalam bahasa Arab) adalah nama keluarga dari dinasti berkuasa amiriah Dubai, Emiriah Arab Bersatu. Keluarga Al Maktoum adalah cabang dari suku Bani Yas (salasilah keluarga dengan dinasti Al Nahyan dari Abu Dhabi), sebuah suku badwi kuat dari kawasan dalamnya. Keluarga Al Maktoum adalah keturunan dari bahagian Al Bu Falasah (sekarang dikenal sebagai Al-Falasi) dari Bani Yas, sebuah persekutuan suku paling dihormati dan memerintah yang kekuasaannya mendominasi sebahagian besar apa yang saat ini disebut Emiriah Arab Bersatu. Tahun 1833, sekitar 800 anggota suku Bani Yas, di bawah kepemimpinan Maktoum bin Butti, mengambil alih amiriah Dubai dan mendirikan dinasti Al Maktoum di amiriah itu.

Salasilah yang memperlihatkan garis pemimpin dan tarikh memegang jawatan - klik untuk memperbesar
Dinasti Al Maktoum telah memerintah Dubai sejak 1833. Di persekutuan Emiriah Arab Bersatu, pemimpin Dubai juga menjawat sebagai Timbalan Presiden dan Perdana Menteri EAB. Anggota Al Maktoum berikut telah memimpin Dubai.

* ... - 9 Jun 1833 Sheikh `Ubayd bin Said
* 9 Jun 1833 - 1852 Sheikh Maktoum I bin Bati bin Suhayl (m. 1852)
* 1852 - 1859 Sheikh Said I bin Bati (d. 1859)
* 1859 - 22 November 1886 Sheikh Hushur bin Maktoum (m. 1886)
* 22 November 1886 - 7 April 1894 Sheikh Rashid I bin Maktoum (m. 1894)
* 7 April 1894 - 16 Februari 1906 Sheikh Maktoum II bin Hushur (l. 18.. - m. 1906)
* 16 Februari 1906 - November 1912 Sheikh Bati bin Suhayl (l. 1851 - m. 1912)
* November 1912 - 15 April 1929 Sheikh Saeed II bin Maktum (pertama kali) (l. 1878 - m. 1958)
* 15 April 1929 - 18 April 1929 Sheikh Mani bin Rashid
* 18 April 1929 - September 1958 Sheikh Saeed II bin Maktum (kedua kali)
* September 1958 - 7 Oktober 1990 Sheikh Rashid II bin Said Al Maktoum (l. 1912 - m. 1990)
* 7 Oktober 1990 - 4 Januari 2006 Sheikh Maktoum III bin Rashid Al Maktoum (l. 1943 - m 2006)
* 4 Januari 2006 - Sekarang Sheikh Mohammed bin Rashid Al Maktoum (l. 1949)

Catatan kaki
------------

1. ↑  Sheikh Mohammed bin Rashid Al Maktoum
2. ↑  "The Making of Modern Gulf States: Kuwait, Bahrain, Qatar, United Arab Emirates and Oman", Rosemarie Said Zahlan, Garnett & Ithica Press
Doh didalam mangkuk pengadun
**Doh** (Jawi: ‏**دوه**‎code: ms is deprecated ‎) merupakan adunan tepung yang telah dicampurkan dengan air atau bahan yang bersesuaian, dan ia diuli untuk dibuat roti, pastri, dan sebagainya.  Dibuat daripada campuran tepung dengan sedikit jumlah air atau bahan cecair yang lain. Bahan seperti telur, mentega atau marjerin, dan susu sering ditambahkan di dalam adunan.

Proses ini merupakan proses pendahuluan atau pelopor untuk membuat makanan seperti roti,biskut, pastri, piza dan sejenis dengannya. 

Bahan penaik seperti yis boleh digunakan bagi membentuk doh yang gebu atau doh tertapai. 
Doh yang mempunyai bahan penaik, perlu melalui proses penaikan. Ia boleh dilakukan dengan menutup doh dengan pembalut plastik atau kain di atas mangkuk adunan doh dan diletak di dalam bilik penaikan. 

Perbezaan doh dengan bater, doh perlu melalui proses pengulian yang menggunakan tangan atau mesin seperti pengadun atau pembancuh tepung. Doh lebih tebal dan boleh digumpal.

Lihat juga
----------

* Bater
* Pasta

Rujukan
-------

1. ↑  Hajah Noresah, Baharom (2010). *Kamus Dewan* (ed. Edisi Keempat). Dewan Bahasa dan Pustaka.
2. ↑  O, Olivia (25 August 2011). Difference between Batter and vs Dough "Difference between Batter and vs Dough" Check `|url=` value (bantuan). DifferentBetween.com. Dicapai pada 6 November 2013.
**Binghamton** (AFA: /ˈbɪŋəmtən/) ialah sebuah bandar di Daerah Broome di New York, Amerika Syarikat.

Kumpulan Eropah pertama yang dikenal pasti datang ke kawasan ini ialah pasukan Penjelajahan Sullivan pada tahun 1779 semasa Perang Revolusi Amerika yang menghancurkan kampung setempat puak Onondaga dan Oneida. Berdasarkan Jabatan Bancian Amerika Syarikat, bandar ini mempunyai keluasan sebanyak 28.9 km2. Berdasarkan bancian pada tahun 2010, terdapat 47376 orang penduduk, iaitu 21150 isi rumah dan 9986 keluarga yang menghuni di bandar ini. Selepas perkembangan pesat industri rokok pada tahun 1880, kawasan Binghamton lebih bergantung pada pengeluar besar, dan pengeluar kasut Endicott Johnson dan IBM mengupah antara 15000 hingga 20000 pekerja tempatan pada zaman kegemilangan mereka. Kawasan Sekolah Bandar Binghamton awam mempunyai 5668 pelajar berdaftar dan merupakan kawasan sekolah yang paling besar di kawasan metropolitan ini. Kawasan ini, sejak beberapa tahun lepas, mempunyai gerakan kesenian yang berkembang. Kawasan ini menempatkan Liga Timur Binghamton Rumble Ponies yang tergolong dalam persekutuan Double-A bagi New York Mets. Binghamton terkenal dengan persatuan, kemudahan dan jejak untuk berbasikal dan berjalan. Sejak menjadi bandar pada tahun 1867, Binghamton ditabdir dengan jenis kerajaan ketua bandar-majlis. Press & Sun-Bulletin ialah satu-satunya akhbar harian di Binghamton. Binghamton merupakan kawasan persimpangan utama dalam Sistem Lebuhraya Antara Negeri, sama seperti keadaannya pada zaman kereta api.

Rujukan
-------

1. ↑  "Find a County". National Association of Counties. Diarkibkan daripada yang asal pada 2011-05-31. Dicapai pada 2011-06-07. Unknown parameter `|deadurl=` ignored (bantuan)
**Auto Destruct** ialah permainan video yang dibangunkan oleh studio Neurostone dari Sweden dan diterbitkan oleh Electronic Arts. Ia dikeluarkan untuk PlayStation pada Januari 1998.

Mekanik permainan
-----------------

Jalan cerita Auto Destruct ini berlaku di masa depan di mana terdapat kekacauan dan keganasan yang terjadi. Sebuah organisasi misteri yang dipanggil Temple (Kuil) memberi pemain sebuah kereta dilengkapi senjata supaya dia dapat menghentikan semua perbuatan jahat. Pemain mengawal Booth, pemandu kenderaan, yang mesti mengikut arahan yang diberikan pada radionya. Permainan ini mempunyai tiga pilihan perspektif kamera; di dalam kereta, di belakang kereta, atau dari atas dan belakang kereta.

Pemain memandu di jalan-jalan dalam mengejar tangki dan helikopter untuk memusnahkannya, mengiringi yang harus dilindungi, atau campuran kedua-dua objektif. Pemain boleh membaiki kenderaannya dengan parkir kereta di stesen minyak di setiap tiga bandar permainan. Pemain juga mempunyai beberapa jenis senjata di pilihan nya seperti mesingan, peluru berpandu, dan periuk api.

Rujukan
-------


1. ↑  Staf, I. G. N. (21 Januari 1998). "Auto Destruct". Dicapai pada 20 Oktober 2017.
**Autonomi Lokot** (Rusia: Ло́котское самоуправле́ниеcode: ru is deprecated ) atau **Republik Lokot** (Rusia: Ло́котская республикаcode: ru is deprecated , Jerman: *Republik Lokot*code: de is deprecated ) meliputi wilayah semi-autonomi di Rusia Tengah taklukan Jerman Nazi dari tahun 1941 hingga 1943. Pentadbiran Bronislav Kaminski menguasai kawasan itu dari bulan Julai 1942 hingga Ogos 1943. Namanya berasal dari pusat pentadbiran wilayah tersebut, iaitu petempatan jenis bandar Lokot di Wilayah Oryol (kini terletak di Wilayah Bryansk).

"Autonomi" merangkumi kawasan 8 raion (kini daerah Brasovsky, Dmitriyevsky, Dmitrovsky, Komarichsky, Navlinsky, Sevsky, Suzemsky dan Zheleznogorsky) sekarang dibahagikan antara Wilayah Bryansk, Oryol dan Kursk. Pihak berkuasa Jerman menubuhkan Autonomi untuk dijadikan sebagai ujian bagi kerajaan kolaborator Rusia dibawah SS dalam Komisariat Reich Rantau Moscow yang dicadangkan (Jerman: *Reichskommissariat Moskowien*code: de is deprecated ).

Lihat juga
----------

* Tentera Pembebasan Rusia
* Gerakan Pembebasan Rusia

Rujukan
-------

1. ↑
2. ↑  Littlejohn, David (1994). *Foreign Legions of the Third Reich*. **4**. United States of America. m/s. 309. ISBN 0-912138-36-X.
3. ↑  Cf. German order № 1023-42 July 17, 1942, p. 173. Theo J. Schulte, *The German Army and Nazi Policies in Occupied Russia*, New York: St. Martin's Press, 1989
4. ↑  De Cordier (2010), The Fedayeen of the Reich: Muslims, Islam, and Collaborationism During World War II, p. 34 China and Eurasia Forum Quarterly, 2010.

  

Koordinat: 52°33′N 34°33′E﻿ / ﻿52.550°N 34.550°E﻿ / 52.550; 34.550
**Bahasa Yunani Moden** atau **bahasa Greek Moden** (Νέα Ελληνικά atau Νεοελληνική Γλώσσα) merujuk kepada jenis-jenis bahasa Yunani yang dituturkan dalam era moden. Pada hari ini, bahasa Yunani dituturkan oleh lebih kurang 15 juta orang, terutamanya di negara Yunani dan Cyprus, tetapi juga oleh komuniti-komuniti minoriti dan pendatang di banyak negara yang lain.

Dari segi sejarah, istilah "Yunani Moden" biasa difahami sebagai terdiri daripada semua jenis bahasa Yunani dalam tempoh antara kejatuhan Empayar Byzantine pada tahun 1453 sehingga hari ini. Pada sebahagian besar masa ini, bahasa Yunani wujud dalam keadaan diglosia, dengan loghat-loghat pertuturan wilayah wujud bersama-sama dengan bentuk-bentuk ilmiah bertulis kuno. Sebagai contoh, kelainan Demotik yang popular dan Katharevousa yang formal digunakan pada kebanyakan abad ke-19 dan ke-20. Pada hari ini, bahasa Yunani Moden Piawai yang berdasarkan kelainan Demotik adalah bahasa rasmi bagi kedua-dua negara Yunani dan Cyprus.

Lihat juga
----------

* Bahasa Yunani
**Bahasa penanda** ialah sejenis bahasa komputer yang digunakan untuk menggabungkan teks dan maklumat tambahan padanya, umpamyanya struktur, tataletak dan hiperpautan. HTML ialah contoh bahasa penanda yang paling popular pada masa ini.

Contoh
------

Dalam HTML, beberapa tag boleh digunakan untuk memformat teks. Dalam contoh berikut:

```
<b>Wikipedia</b> ialah sebuah <i>enskiklopedia bebas</i>.

```

...menghasilkan:

**Wikipedia** ialah sebuah *enskiklopedia bebas*.
Dalam contoh tadi, tag <b> digunakan untuk menebalkan teks, manakala tag <i> digunakan untuk mencondongkan teks. Dalam LaTeX pula, penanda berikut digunakan untuk menghasilkan output yang sama:

```
\textbf{Wikipedia} ialah sebuah \emph{enskiklopedia bebas}.

```

Lihat juga
----------

* HTML
* XML

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Secawan air kawa daun dihidangkan bersama sepinggan gorengan
**Aia kawa** (Jawi: ‏ايا كاوا‎code: ms is deprecated ‎) atau **air kawo** (di Kerinci), **kopi daun** atau **kawa daun** adalah minuman dari daun kopi ("kawa") kering yang diseduh; ia diminum dalam kalangan masyarakat Minangkabau Sumatera Barat dan Kerinci, Jambi di pulau Sumatera, Indonesia. Minuman ini amat digemari saat cuaca dingin di sawah padi.

Penyediaan
----------

Daun kopi lokal pilihan awalnya dikeringkan dengan cara digoreng tanpa minyak *disangrai* selama 12 jam sehingga kering. Daun-daun kering yang ingin diminum ini dicampur dengan air dingin dahulu sebelum diseduh dengan air mendidih.

Minuman ini uniknya dihidangkan tidak dengan gelas ataupun mangkuk, melainkan dengan bekas khas diperbuat daripada tempurung kelapa yang dibelah dua bertatak buluh. Aia kawa bisa dinikmati dengan atau tanpa gula dengan iringan berbagai penganan kecil.

Sejarah
-------

Sekelompok orang sedang memanggang daun kopi di atas api kecil sampai daun menjadi coklat dan kering, untuk membuat kopi daun (pantai barat Sumatra, tanpa tahun)
Minuman air seduhan sudah lama dinikmati masyarakat daripada hasil tuaian ladang seiring dengan kebudayaan orang meminum teh. Penggunaan daun kopi sebagai bahan diseduh mula dengan perkenalan tanaman kopi ke Nusantara oleh Syarikat Hindia Timur Belanda (VOC): para penduduk jajahan Sumatra Barat dilarang menikmati biji kopi untuk diri sendiri meskipun dipaksa menanamnya demi kepentingan perdagangan, sebaliknya membenarkan dedaun kopi yang dipercayai masih mengandung kafeina. Kelaziman peminuman ini turut disebutkan dalam novel *Max Havelaar* karya Multatuli di mana watak Verbrugge mengatakan bahawa minuman "kopi daun" sudah biasa diminum orang-orang di Sumaetra.

Rujukan
-------

1. 1 2  "Air Kawo: Minuman Unik Khas Pegunungan Kerinci". *Dream.co.id*. Dicapai pada 28 Disember 2018.
2. ↑  Lila Muliani dan Chairunisa Chayatinufus, Murdijati Gardjito (2019). *Kuliner Minangkabau*. Jakarta: Gramedia Pustaka Utama. ISBN 978-602-06-3238-4.
3. 1 2  Novita, Rilma; Kasim, Anwar; Anggraini, Tuty; Putra, Deddi Prima (Mac 2018). "SURVEI PROSES PEMBUATAN MINUMAN KAHWA DAUN DI PROPINSI SUMATERA BARAT, INDONESIA". *Jurnal Teknologi Pertanian Andalas*. **22** (1): 32. doi:10.25077/jtpa.22.1.32-36.2018. ISSN 2579-4019.
4. ↑  "Hangatnya Seduhan Daun Kopi, Aia Kawa, dari Ranah Minang". *Republika*. 14 Ogos 2010.
5. 1 2  Khairul Jasmi (8 November 2012). "Kawa Daun, Sejarah di Sayak Tempurung". *Harian Singgalang*. Diarkibkan daripada yang asal pada 23 Januari 2013. Dicapai pada 1 Februari 2013. Unknown parameter `|dead-url=` ignored (bantuan)
6. ↑  Multatuli (2014). *Max Havelaar* [*Max Havelaar: Or the Coffee Auctions of the Dutch Trading Company, diterjemahkan oleh Ingrid Dwijani Nimpoeno*]. Bandung: Penerbit Qanita. m/s. 102–103. ISBN 978-602-1637-45-6. Cite has empty unknown parameter: `|coauthors=` (bantuan)
**Electric Power Development Co. Ltd.** (電源開発株式会社, *Dengen Kaihatsu Kabushiki-gaisha*, Syarikat Pembangunan Kuasa Elektrik), beroperasi dengan nama jenama **J-POWER**, sebelum ini dengan nama jenama **Denpatsu** (電発), ialah sebuah penyedia tenaga elektrik di Jepun. Syarikat ini menghasilkan produk elektrik terutama dengan PLTU dan PLTA. Selain itu, syarikat ini juga memiliki sejumlah PLTB dan sebuah PLTN di Ohma, wilayah Aomori. J-Power merupakan pengendali tunggal rangkaiannbekalan elektrik yang menghubungkan empat pulau terbesar di Jepun.

Sejarah
-------

Ibu pejabat Electric Power Development, di Ginza, Chuo, Tokyo
Selepas Perang Dunia II, sebagai sebahagian dari proses pembaharuan, Panglima Tertinggi Sekutu mengarahkan pembubaran Nihon Hassoden K.K. (日本発送電株式会社, *Nihon Hassōden Kabushiki-gaisha*), yang pada masa itu membekalkan elektrik ke seluruh Jepun dengan status separa kerajaan. Nihon Hassōden juga dipecah menjadi beberapa syarikat, yang kini menjadi penyedia elektrik Jepun moden. Walaupun begitu, dengan keadaan ekonomi Jepun yang belum begitu baik setelah perang, hanya ada beberapa pelabur yang berani melabur dalam syarikat-syarikat yang rusak, sehingga anggaran penyelidikan dan pembangunan tidak dapat mengikuti permintaan elektrik yang meningkat dari Jepun. Pada 19 September 1952, pemerintah penjajah akhirnya memutuskan untuk membentuk Syarikat Pembangunan Tenaga Elektrik (EDPC) sebagai agensi pemerintah yang bertanggungjawab untuk pembangunan elektrik di Jepun.

Pada tahun 1997, Pemerintah Jepun mengumumkan penswastaan ​​EDPC, dan pada tahun 2004, syarikat tersebut secara resmi mengambil alih Bursa Saham Tokyo.

Lihat juga
----------

* Tenaga nuklear di Jepun

Pautan luar
-----------

* J POWER, official website
* "Company history books (Shashi)". Shashi Interest Group. April 2016. Wiki collection of bibliographic works on Electric Power Development Company

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Jepun

 |
Rencana ini ialah mengenai rantau.  Untuk wilayah di Afghanistan, sila lihat Wilayah Badakhshan.  Untuk wilayah autonomi di Tajikistan, sila lihat Wilayah Autonomi Gorno-Badakhshan.
Peta **Badakhshan**, dibahagikan dengan Tajikistan-Wilayah Autonomi Gorno-Badakhshan, di utara dan Afghanistan-Wilayah Badakhshan di selatan
Wilayah Autonomi Gorno-Badakhshan di Tajikistan Wilayah Badakhshan di Afghanistan
**Badakhshan** (Pashto/Parsi: بدخشانcode: fa is deprecated , *Badaxšân*; Tajik: Бадахшонcode: tg is deprecated , *Badaxşon*; Rusia: Бадахшанcode: ru is deprecated ; Cina ringkas: 巴达赫尚code: zh is deprecated ; Cina tradisional: 巴達赫尚code: zh is deprecated ; pinyin: *Bādáhèshàng*, Dungan: Бадахәшон, Xiao'erjing: بَا دَا کْ شًا, nama di era Dinasti Ming China - 巴丹沙) ialah sebuah rantau yang bersejarah merangkumi bahagian yang kini dikenali sebagai timur utara Afghanistan dan tenggara Tajikistan. Namanya dikekalkan di dalam Wilayah Badakhshan, yang merupakan satu daripada 34 wilayah di Afghanistan dan terletak di timur utara Afghanistan.

Lihat juga
----------

* Wilayah Autonomi Gorno-Badakhshan
* Wilayah Badakhshan
* Taxkorgan Tajik Autonomous County
* Laluan Sutera
* Gunung Imeon
* Lazuardi
* Kingdom of Balhara
* Nazif Shahrani

Rujukan
-------

1. ↑
2. ↑  "salinan arkib". Diarkibkan daripada yang asal pada 2015-01-11. Dicapai pada 2017-11-14.

Pautan luar
-----------

* Travel article:The Rubies of Badakhshan
* Revelations Regarding Badakhshan

|  | RRS, Tajikistan | Osh Province, Kyrgyzstan | Republik Rakyat ChinaXinjiang, China |  |
| Wilayah Khatlon, Tajikistan |  | Gilgit-Baltistan,  PakistanKhyber Pakhtunkhwa,  Pakistan |
|    **Badakhshan**     |
|  |
| Wilayah Takhar,  Afghanistan | Wilayah Panjshir, Afghanistan | Wilayah Nuristan, Afghanistan |
**Aino Kishi** ialah seorang pelakon video lucah (AV) Jepun. Beliau juga ialah seorang bekas penyanyi dan pelakon. Beliau dilahirkan pada 1 Februari 1988 di Hokkaido, Jepun.

Kerjaya
-------

### Kerjaya AV

Aino Kishi mula membuat debut AV pada Februari 2008 dengan tajuk *Idol Unit Member: Aino Kishi Debut*. Beliau telah menjadi pelakon popular di kalangan semua pelakon AV. Beliau juga dikenali kerana wajah comelnya dan tubuh badan yang cantik dan kurus telah menarik perhatian orang lain.[*perlu rujukan*]

Aino Kishi bukan sahaja pelakon video lucah, maka seorang pelakon untuk segelintir wayang Jepun seperti Samurai Princess. Dalam filem aksi, beliau juga berlakon dalam filem adiwira iaitu Kekkou Kamen dan filem romantik iaitu Rubbers.[*perlu rujukan*]

### Persaraan

Beliau mengumumkan persaraannya pada 1 Disember 2015 ketika Majlis Pameran Anugerah Dewasa DMM.[*perlu rujukan*]

Rujukan
-------

1. 1 2  "Duo Entertainment 株式会社Duoエンターテイメント公式ホームページ MODELS 所属モデル". *www.duo-official.com*. Diarkibkan daripada yang asal pada 2009-05-03. Dicapai pada 4 Oktober 2016.
***Alice's Adventures in Wonderland*** (bahasa Melayu harafiah ***Pengembaraan Alice di Dunia Menakjubkan*** ) ialah sebuah filem berbahasa Inggeris yang mula ditayangkan pada tahun 1972. 

Filem Alice's Adventures in Wonderland ini telah dihasilkan di bawah arahan pengarah William Sterling dan Penerbit filem Josef Shaftel.

Pelakon
-------

Filem ini turut disertai oleh beberapa orang pelakon terkenal, antaranya adalah Fiona Fullerton, Michael Jayston, Hywel Bennett, Flora Robson, Spike Milligan, Freddie dan Frank Cox Adik dan Michael Crawford.

Lokasi
------

Sungai Oxford Selatan United Kingdom dan Pinewood studio dalam Ipswich United Kingdom.

Petak
-----

Alice Pleasance Liddell tinggal di United Kingdom, apabila tiba-tiba seekor arnab putih muncul, Alice Pleasance Liddell mengikut arnab itu dan akhirnya dihanyutkan dalam lubang arnab ke tempat bernama Wonderland. Alice menjumpai pintu dan menyedari ia terlalu kecil untuknya, Dia menjumpai botol yang bertulis "Minumlah Saya". Dia minum dan bertukar kepada saiz kecil. Anak muda Alice tidak akan dapat tanpa kunci. Alice menjumpai kuki yang bertulis "Eat Me". Semasa dia memakannya, dia berubah menjadi sangat besar, dan mula menyanyi tentang betapa besarnya dia dan mula menangis, dia membanjiri bilik dan berubah menjadi saiz kecil kembali. Alice menemui haiwan kecil dan manusia yang ingin tahu seperti Kucing Cheshire dan Arnab Putih dan banyak lagi. Alice Pleasance Liddell berakhir di rumah arnab, Dia minum sebotol untuk saiznya. Alice Pleasance Liddell akhirnya menjadi benar-benar besar untuk Arnab Putih, Alice Pleasance Liddell berubah kepada jumlah biasa, Dengan watak-watak yang semua gila, dia menyertai pesta teh, dengan watak bernama Mad Hatter, Alice Pleasance Liddell bosan dengan orang ramai dan pulang ke rumah.

Ringkasan
---------

Rujukan
-------

Pautan luar
-----------
Koordinat: 1°14′31″N 110°14′30″E﻿ / ﻿1.242°N 110.2416°E﻿ / 1.242; 110.2416
**Empangan Bengoh** terletak di Puncak Borneo, Kuching ,Sarawak, Malaysia. Empangan ini mula dibina pada tahun 2007 dan siap pada penghujung 2010. Ia mampu menampung keperluan air bersih untuk hampir 2 juta pengguna di sekitar bandar raya Kuching menjelang tahun 2030.

Empangan itu mampu membekalkan 130 juta mililiter tambahan air mentah kepada Loji Rawatan Air Batu Kitang sebelum disalur kepada pengguna sekitar bahagian Kuching. Pembinaan bermula pada 7 Ogos 2007 dengan kos RM310 juta. Empangan ini siap sepenuhnya pada 6 Dis 2010.

Mini turbin hidro dirancang di empangan ini bagi mengalirkan tiga megawat tenaga elektrik yang akan disambung ke grid utama.Seramai 394 keluarga terlibat di sekitar Empangan Bengoh.Mereka diberi kemudahan rumah yang lebih baik.

Rujukan
-------

* Projek Empangan Bengoh siap 31 Okt 2015
* Isu penduduk terjejas Empangan Bengoh terus tarik perhatian.

  

1. ↑  Empangan Bengoh tunggu penduduk pindah.
2. ↑  Empangan Bengoh Bekal Air Bersih Menjelang 2030
Koordinat: 5°58′06″N 100°44′29″E﻿ / ﻿5.9684°N 100.7413°E﻿ / 5.9684; 100.7413
**Empangan Beris** ialah empangan isian batuan muka konkrit yang terletak di lembah Sungai Beris yang sempit 1.6km di hulu pertemuannya dengan Sungai Muda di daerah Sik, dalam negeri Kedah, Malaysia. Empangan ini dibina dalam Rancangan Malaysia Kelapan dan siap tahun 2004. Majlis perasmian Penakungan Air Empangan Beris telah dirasmikan oleh YAB Timbalan Menteri Pertanian Malaysia, Dato' Sharif bin Omar pada 6 Febuari 2004.

Empangan Beris digunakan untuk mengawal aliran dalam Lembangan Sungai Muda untuk menambah air yang boleh didapati untuk pengairan padi/tanaman tanah tinggi, bekalan air domestik dan perindustrian serta penggunaan lain. Takungan pada aras biasa kolam akan meliputi keluasan 13.7km2 sementara pada aras kolam maksimum akan membanjiri keluasan 16.1km2. Jangkaan kapasiti storan kasarnya ialah 1224Mcm dengan storan berkesan 144Mcm.

Berhampiran dengan Empangan Beris terdapat perusahaan menanam anggur yang mempunyai keluasan 4 ekar dengan jumlah tanaman anggur sebanyak 1000 batang pokok dan di Sungai Senam dengan keluasan 30 ekar dengan jumlah tanaman sebanyak 7000 batang pokok.

Rujukan
-------

1. ↑  Pembentangan Usul Mengenai Kajian Separuh Penggal Rancangan Malaysia Kelapan 2003, Pejabat Perdana Menteri
2. ↑  "RANCANGAN PEMBANGUNAN SUMBER AIR (BERIS)". Diarkibkan daripada yang asal pada 2012-04-18. Dicapai pada 2013-08-24.
3. ↑  Empangan Beris.[*pautan mati kekal*]
4. ↑  "BERIS LAKE VINEYARD (LADANG ANGGOR TASIK BERIS) SIK, KEDAH DARUL AMAN". Diarkibkan daripada yang asal pada 2014-07-11. Dicapai pada 2013-08-24.
|  |
| --- |
| **Buku / Novel** |
|  |
| Alexander adalah Zulqarnain |
| **Siri** |  |
| **Pengarang Asal** | Wisnu Sasongko |
| **Penterjemah** | Ashadi Zain |
| **ISBN** | ISBN 978-967-5137-81-5 |
| **Kod Buku** |  |
| **Saiz** |  |
| **Genre** | Tidak diketahui |
| **Terbitan** | PTS Publications & Distributors Sdn Bhd |
| **Negara** | Malaysia |
| **Bahasa** | Melayu |
| **Tahun Keluaran** | 19-Mar-2010 |
| **Bilangan Muka Surat** | 760 |
| **Harga** | Malaysia Barat RM35.00/Malaysia Timur RM38.00(2010) |

Buku **Alexander adalah Zulqarnain** dikarang oleh Wisnu Sasongko dan diterbitkan pada 19-Mar-2010 dengan harga Malaysia Barat RM35.00/Malaysia Timur RM38.00(2010). Ia diterbitkan oleh PTS Publications & Distributors Sdn Bhd dalam Bahasa Melayu dengan nombor ISBN10 /ISBN13 978-967-5137-81-5.

Ringkasan
---------

Buku ini mendedahkan mengenai profil Alexander the Great, anak Philip II, agamanya, dan kaitannya dengan bangsa paling kejam dalam sejarah, Yakjuj dan Makjuj. Menjawab tuduhan musyrik yang dilemparkan, membersihkan peribadinya daripada sembahan pagan dan membuktikan bahawa beliau sememangnya beriman.

Pautan luar
-----------

* Buku terbitan PTS Publications & Distributors Sdn Bhd.
* Buku Alexander adalah Zulqarnain
Adidas Beau Jeu
**Adidas Beau Jeu** adalah salah satu daripada rasmi bola perlawanan untuk kejohanan UEFA Euro 2016. Ia telah digunakan untuk peringkat kumpulan kejohanan itu, selepas itu ia telah digantikan oleh Adidas Fracas. Ungkapan Perancis "Beau Jeu" diterjemahkan kepada "Perlawanan Cantik" atau "Permainan Cantik".

Dalam perlawanan kumpulan antara Switzerland dan Perancis pada 19 Jun, bola pecah semasa pergelutan antara Antoine Griezmann dan Valon Behrami .

Reka Bentuk
-----------

Diumumkan oleh Adidas dan dibentangkan oleh bekas pemain kebangsaan Perancis Zinedine Zidane pada 12 November 2015, Adidas Beau Jeu baru yang memperkenalkan reka bentuk yang unik.

Bola ini mempunyai unsur-unsur Adidas Brazuca. Reka bentuk ini termasuk garis biru dengan oren yang terperinci dengan huruf dan nombor pada setiap penciptaan garisan "EURO" dan "2016".

Rujukan
-------

1. ↑  UEFA.com (20 June 2016). "Ball for UEFA EURO 2016 knockout rounds unveiled - UEFA EURO - News - UEFA.com". *UEFA.com*.
2. ↑
3. ↑  "Adidas unveils official match ball for Euro 2016".
4. ↑  "Adidas Beau Jeu Euro 2016 Ball Released".
5. ↑  "Here is the ball we hope Ireland are kicking in France next June - Independent.ie".

|
|  |
| Didahului oleh**Tango 12** | **Bola Rasmi Kejohanan Eropah UEFA**2016 | Diikuti oleh:***TBA*** |

| * l
* b
* s
UEFA Euro 2016 |
| --- |
| Kejohanan | 
* Kelayakan
* Peringkat Kumpulan
	+ Kumpulan A
	+ Kumpulan B
	+ Kumpulan C
	+ Kumpulan D
	+ Kumpulan E
	+ Kumpulan F
* Peringkat kalah mati
* Pentas Akhir

 |
| Maklumat Umum | 
* Bidaan
* Penyiaran
* Kontroversi
* Perlawanan
* Statistik
* Skuad

 |
| Simbol Rasmi | 
* Adidas Beau Jeu (bola)
* Super Victor (maskot)

 |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Adilla Idris** atau nama sebenarnya **Fadzilah binti Idris** merupakan penyanyi popular Malaysia yang aktif dalam dunia rakaman lagu-lagu berentak keroncong. Mula menceburi bidang seni pada tahun 1992, dan pernah mengecap populariti tersendiri pada pertengahan 90an beliau kini digelar "Ratu Keronchong Malaysia" kerana arah muziknya kepada rentak nusantara tersebut.

Biografi
--------

Sejarah nyanyian Adilla tidak bermula di mana-mana rancangan atau pertandingan nyanyian. Sebaliknya, kehadiran Adilla diketengahkan oleh abangnya, Jari – komposer yang menonjol dan mempunyai nama yang besar pada era 90an. Bermula dengan mengikuti ayahnya ke majlis persembahan muzik, Adilla diajar pula oleh ayahnya tentang selok-belok ilmu nyanyian sebelum diberi kepercayaan melakukan persembahan dan mengikuti pelbagai pertandingan nyanyian di sekitar Johor Bahru. Tamat sahaja persekolahan, dia terus dibawa oleh Jari ke Kuala Lumpur untuk mengembangkan dan mengetengahkan bakat nyanyiannya. Nasibnya baik, Adilla telah dilamar oleh SCS, sekali gus mengikatnya sebagai artis rakaman.

Adilla memulakan karier nyanyian sekitar 90an. Namanya dikenali ramai menerusi "Medley Popular 94" yang dikeluarkan oleh syarikat rakaman Suara Cipta Sempurna (SCS). Biarpun sekadar menyanyikan semula barisan hits popular artis lain, namun kredibilitinya sebagai penyanyi tetap diiktiraf dan mendapat perhatian dalam industri.Kegemilangan nama Adilla dilihat meningkat naik pada pertengahan era 90an. Dirinya pernah mendapat liputan yang meluas dari media setelah terpilih sebagai finalis Anugerah Juara Lagu 1994 mengantikan Kumpulan Iklim menerusi lagu "Bukan Aku Tak Cinta" (yang turut dirakamkan semula oleh Adilla dalam bentuk akustik keronchong) dan layak ke Anugerah Juara Lagu 1996 menerusi lagunya sendiri yang berjudul "Janji Seorang Kekasih". Walaupun gagal mendapatkan sebarang kemenangan namun pencalonan tersebut sedikit sebanyak berjaya meletakkan namanya setanding dengan penyanyi-penyanyi popular lain yang ada pada ketika itu.

Sungguhpun diajar dengan pelbagai jenis genre muzik, namun kesesuaian suara dan minat yang mendalam terhadap keroncong telah menyebabkan Adilla memilih dan menyanyikan lagu-lagu dari jenis muzik tersebut.

Diskografi
----------

* *Medley Popular 94* (1994)
* *Pelangi Kasih* (1996)
* *5 Ratu Dalam Pesta Dangdut* (1997)
* *Puncak Yang Satu* (2002)
* *Rock Keroncong* (2010)

Rujukan
-------

 1. ↑  "Fadzilah Idris". Diarkibkan daripada yang asal pada 2013-01-16. Dicapai pada 2013-01-13.
2. ↑  Adilla, senamrobik, rock dan keroncong, Oleh RAJA INTAN DIANNA RAJA AZAHAM[*pautan mati kekal*]
**Alfresco** ialah sebuah sistem pengurusan kandungan sumber terbuka dan perisian perniagaan yang termasuk sebuah repositori kandungan moden, sebuah rangka kerja portal web untuk mengurus dan menggunakan kandungan yang direka untuk berfungsi dengan portal-portal standard dan sebuah rangka muka CIFS yang membekalkan fail Microsoft Windows yang sesuai. Ia dibina oleh pasukan pengurusan kandungan yang mahir yang termasuk pengasas Documentum, dan jurutera daripada Documentum, Interwoven, Oracle dan Vignette.

Sistem Alfresco dibangunkan menggunakan teknologi Java.

Ia dilesenkan di bawah Lesen Awam Mozilla (MPL).

Lihat juga
----------

* Perbandingan sistem-sistem pengurusan kandungan maklumat

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Alfresco (perisian)*** |

* Laman web Alfresco
* Laman web pemaju
* Laman blog Alfresco Diarkibkan 2008-09-14 di Wayback Machine
* Kertas putih[*pautan mati kekal*]
* Ciri-ciri unik
* Forum Diarkibkan 2008-05-11 di Wayback Machine
* Muat turun
* Dokumentasi Wiki Diarkibkan 2008-10-11 di Wayback Machine
* Alfresco - ulasan kritikal dalam Majalah KMWorld Diarkibkan 2009-02-12 di Wayback Machine
*Hidup dan kematian*, lukisan minyak.
*Le jour de la mort* (*Tarikh kematian*), lukisan oleh pelukis Perancis William-Adolphe Bouguereau.
**Ajal** (Tulisan Jawi: اجل) atau **kematian** adalah batas dan penamat muktamad bagi fungsi biologi yang mentakrifkan organisma hidup. Ia merujuk kepada peristiwa tertentu dan kepada keadaan yang berterusan yang menyebabkannya. Juga dikenali sebagai fana, maut, meninggal dunia, mati, mangkat, mampus.

Sifat semula jadi bagi ajal telah ama menjadi tumpuan utama bagi agama tradisi dan falsafah. Agama, tanpa pengecualian mengekalkan keyakinan dalam sama ada kehidupan selepas mati atau kelahiran semula. Sains semasa menganggap kematian organisma sebagai muktamad menurut istilah. Kesan kematian fizikal pada minda atau roh tanpa fizikal kekal soalan terbuka tanpa jawapan.

Fenomena yang menyebabkan kematian termasuklah pemangsaan, pemakanan tak seimbang, kemalangan yang menyebabkan kecederaan dan penyakit. Kematian seluruh spesies dikenali sebagai kepupusan. Aktiviti manusia telah meningkat jumlah kepupusan kebelakangan ini, salah satu sebabnya, sebagai contoh, ialah kemusnahan ekosistem sebagai akibat penyebaran teknologi industri.

Rujukan
-------

1. ↑  Human Activities Cause of Current Extinction Crisis[*pautan mati kekal*], dicapai 7 April 2009

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat
* Republik Czech
	+ 2
* The NLK id KSH1998008993 is not valid.

 |
| Lain-lain | 
* Kamus Sejarah Switzerland
* Arkib Negara (A.S.)
* İslâm Ansiklopedisi

 |
**El Al Israel Airlines** (אל על, Bahasa Ibrani bermaksud *ke langit*) adalah syarikat penerbangan Israel. Operasinya meliputi Afrika, Asia, Amerika Utara, Eropah dan Timur Tengah dan berpusat di Lapangan Terbang Ben Gurion, Tel Aviv.

Sejarah
-------

  

Penerbangan ini ditubuhkan pada 15 November 1948 dan memlukan operasinya pada Ogos 1949 dengan perkhidmatan antara Tel Aviv dan Rome dan Paris. Penerbangan ke London adalah pada tahun selepasnya. Pada 15 Jun 1961, penerbangan tanpa henti ke New York diperkenalkan dimana ketika itu Boeing 707nya memecah rekod dunia untuk penerbangan komersial tanpa henti meliputi 5,760 batu nautika mengambil masa 9 jan 33 minit.

|  |
| --- |
| El Al Boeing 777 |
| El Al Boeing 767ER |
| El Al Boeing 747 |

Fasa pertama penswastaanya dimulakan pada Jun 2003 dimana 15% saham syarikat ini disenaraikan di pasaran saham Tel Aviv. Syarikat induk Arkia Israel Airlines, Knafaim-Arkia Holdings membeli sejumlah besar saham penerbangan ini pada pertengahan 2004 dan bercita-cita untuk memilik penuh El Al.

Perkhidmatan
------------

El Al beroperasi di laluan ini (pada Januari 2020):

* Destinasi dalam negeri: Elat, Ovda dan Tel Aviv.

* Destinasi antarabangsa: Amsterdam, Athens, Bangkok, Barcelona, Beijing, Berlin, Brussel, Bucharest, Budapest, Cairo, Chicago, Dnipropetrovsk, Frankfurt, Geneva, Hong Kong, Istanbul, Johannesburg, Kiev, Las Vegas, Larnaca, London, Los Angeles, Madrid, Melbourne, Marseilles, Miami, Milan, Minsk, Moscow, Mumbai, Munich, New York, Odessa, Paris, Prague, Rome, Sofia, St Petersburg, Toronto, Vienna, Warsaw dan Zurich.

Armada
------

* 5 Boeing 747-400
* 1 Boeing 737-700
* 16 Boeing 737-800
* 8 Boeing 737-900ER
* 6 Boeing 777-200
* 4 Boeing 767-300
* 7 Boeing 787-9

Pautan Luar
-----------

* El Al
* Info armada El Al
* Pendapat penumpang El Al
**Bila Hati Perempuan menjerit** ialah sebuah drama yang ditayangkan di Astro Prima.

Plot
----

Nurul seorang wanita yang sudah mempunyai dua orang anak angkat adik beradik, Amar dan Adam selepas ibu mereka dihukum ke tali gantung atas sebab mengedar dadah dan ayah mereka mati dibunuh. Dan Nurul mengambil lagi dua orang anak angkat, Reza dan Nadia. Nurul bersama suaminya dan anak-anak angkat mereka hidup bahagia hanya untuk seketika apabila tanpa diduga suaminya Amri meninggal dunia dan meninggalkan keluarga tersebut dalam keadaan muflis. Satu-satunya saudara Amri tidak ingin menolong walaupun mereka mampu. Tetapi bila hati seorang perempuan menjerit atas ujian Tuhan, Nurul dihadapan masjid berdoa agar apa pun ujian yang Tuhan ingin berikan pada dia, dia akan terima tetapi biarlah dia dapat membesarkan keempat-empat angkatnya sehingga mereka dapat berdikari. Doa Nurul di kabulkan tetapi ujian yang lebih besar menantinya apabila anak-anaknya telah besar dan bermacam-macam masalah timbul sehingga Nurul dibunuh oleh salah seorang angkatnya.

Pelakon
-------

* Noorkhiriah sebagai Nurul
* Kamal Adli sebagai Amar
* Amar Asyraf sebagai Adam
* Scha Al-Yahya
* Ika Nabila

Pautan luar
-----------
Kumpulan **Alif Ba Ta**  merupakan sebuah kumpulan pemuzik dan penyanyi yang aktif di Malaysia. Kumpulan ini khusus mengajar kanak-kanak mengenal dan mengaji Quran mendapat sambutan hangat di pasaran sehingga mencecah jualan menghampiri angka 150,000 unit. 

Sebelum ini album kanak-kanak bagaikan terkeluar daripada agenda syarikat rakaman yang lebih banyak memberi tumpuan kepada album bercorak komersial di pasaran.

Kejayaan Wayang Tinggi Entertainment (WTE) menerbitkan album Iqraq-Alif Ba Ta bagaimanapun membuka mata semua pihak apa yang dihasilkan untuk kanak-kanak juga mempunyai nilai komersialnya yang tersendiri.

Kejayaan tersebut telah mendorong pihak Wayang Tinggi Entertainment menerbitkan album kedua kumpulan Alif Ba Ta yang di pasarkan pada Ogos. 

Album berjudul Alif Vol. 1 ini merupakan kesinambungan kepada usaha mereka sebelum ini yang membawa kanak-kanak mengenal dan mempelajari Muqadam. Album itu dijual secara pakej yang mengandungi set kaset, cakera padat dan buku panduan mengaji dengan harga RM19.90. Pihak Wayang Tinggi Entertainment menganggap ia sebagai satu sumbangan kepada masyarakat. Meskipun album berkenaan mendapat sambutan menggalakkan di pasaran, Wayang Tinggi Entertainment tidak mendapat keuntungan yang maksimum kerana harganya dijual secara lebih murah dan dalam bentuk pakej.

Ahli-ahli
---------

### Album pertama

* Siti Aisyah Ishak,
* Nurul Shahida Samsulazlan,
* Muhammad Faiz Mahmod,
* Muhammad Azri Muizz Maslan,
* Muhammad Daniel Syazwan
* Fatin Rosbella Rohaiza

### Album kedua

Alif Ba Ta dianggotai oleh lima kanak-kanak berbakat dalam bidang nyanyian iaitu :-

* Mustafa Kamal Abdul Aziz (7 tahun),
* Mohd Fai'z Abdul Mahmud (7),
* Ummu Umairah Roslan (6),
* Nurul Shahida Samsulazlan (9)
* Siti Athirah Roslan (9).

Meskipun tiga daripada mereka merupakan ahli baru, ia tidak menjejaskan penjualan album kedua ini.

Diskografi
----------

Album
-----

* Iqraq-Alif Ba Ta
* Alif Vol. 1

### Lagu-lagu

1. Selamat pagi putera puteri

Pautan luar
-----------

* Alif Iqra diminati kanak-kanak Diarkibkan 2015-04-02 di Wayback Machine
* Album Alif Ba Ta ada nilai komersial Diarkibkan 2015-04-02 di Wayback Machine
Seorang pemain begpaip jalanan berpakaian lengkap di Edinburgh, Scotland.
**Begpaip** merupakan sejenis alat tiup kayu berid tertutup yang dialirkan udara daripada suatu bekalan dalam kantung khas. Alat jenis ini banyak dimainkan di kawasan tertentu seperti di sebahagian besar Eropah (di mana alat paling dikenali dalam kalangan masyarakat Scotland), Afrika Utara serta Asia Barat termasuk Turki, pergunungan Kaukasus dan Teluk Parsi.

Binaan
------

Sebuah begpaip itu terdiri daripada suatu bekalan udara, kantung, *chanter*, dan sekurang-kurangnya satu dron.

### Bekalan udara

Udara dibekalkan melalui peniupan masuk ke dalam paip tiup. Ada yang memerlukan paip tiup ini ditutup hujungnya menggunakan lidah, namun kebanyakan rekaan begpaip mempunyai injap sehala yang terbina di dalam bagi berfungsi dengan cara yang sama.

### Kantung

Kantung ini bersifat kedap udara untuk menampung isi angin yang ditiup masuk serta mengawal aliran udaranya melalui tekanan yang dikenakan tangan pemain yang memegang kantung, lalu mengekalkan bunyi yang kedengaran berterusan dan sekata. Bahan-bahan binaan banyak digunakan adalah pelbagai; kulit haiwan seperti kambing, anjing, bebiri dan lembu sering digunakan untuk tujuan pembinaannya, namun bahan sintetik seperti *Gore-Tex* turut kerap dipakai sejak kebelakangan ini.

### *Chanter*

*Chanter* ialah komponen yang menghasilkan melodi dan dimainkan dengan kedua-dua tangan. 

Paip ini ditebuk dalamannya sama ada selari dalam bentuk silinder mahupun dalam bentuk kon. Not yang datang daripada *chanter* dihasilkan oleh rid - sama ada ia tunggal mahupun berganda - yang dipasang di atasnya. Sifat paip ini yang berhujung terbuka menjadikannya ia susah untuk dihentikan. Oleh itu, pemain akan berlatih membiasakan diri memainkan paip ini dengan sendirinya dahulu (yakni sebagai komponen yang berasingan).

### Dron

Paip dron barangkalinya akan menyandar atas bahu, melentang atas lengan menghadap kantung mahupun berseranjang dengan paip *chanter*. Ia menghasilkan suatu not yang sekata dan menyeragam - biasanya yang senada dengan *chanter* - sepanjang waktu begpaip dimainkan.

Paip sebegini terdiri daripada suatu tiub berlubang silinder dengan rid yang tunggal atau berganda. Ada daripada paip dron ini turut mempunyai skru penala yang berfungsi sama ada melaraskan panjang dron dengan membuka lubang lalu ditalakan kepada dua atau lebih pic yang berbeza, mahupun menutup paip dron itu sekaligus.

Pautan luar
-----------

* The Bagpipe Society, sebuah laman yang dikhususkan kepada pengajian, cara bermain serta pembuatan begpaip dan alatan yang sejenis dengannya dari serata dunia.
Beg plastik digunakan untuk mengumpul sisa di jalan di Paris
**Beg plastik, beg** **poli** atau **kantung** ialah sejenis bekas yang diperbuat daripada filem plastik nipis, fleksibel, fabrik bukan tenunan atau tekstil plastik. Beg plastik digunakan untuk memuatkan dan mengangkut barangan seperti makanan, hasil bumi, serbuk, ais, majalah, bahan kimia dan bahan buangan. Ia merupakan bentuk pembungkusan yang biasa.

Kebanyakan beg plastik dilekatkan haba pada kelim, manakala sebahagiannya diikat dengan pelekat atau dijahit.

Banyak negara sedang memperkenalkan undang-undang untuk menghapuskan beg plastik ringan secara berperingkat, kerana plastik tidak pernah rosak sepenuhnya, menyebabkan pencemaran plastik dan kesan alam sekitar yang berkekalan. Setiap tahun, kira-kira 1 hingga 5 trilion beg plastik digunakan dan dibuang di seluruh dunia. Dari tempat jualan ke destinasi, beg plastik mempunyai jangka hayat selama 12 minit. Kira-kira 320 beg per kapita telah digunakan pada tahun 2014 di Amerika Syarikat.

Rujukan
-------

1. ↑  Wagner, Travis P. (2017-12-01). "Reducing single-use plastic shopping bags in the USA". *Waste Management*. **70**: 3–12. doi:10.1016/j.wasman.2017.09.003. ISSN 0956-053X. PMID 28935376.

Bacaan lanjut
-------------

* Yam, K. L. "Encyclopedia of Packaging Technology", John Wiley & Sons, 2009, ISBN 978-0-470-08704-6
* Selke, S, "Packaging and the Environment", 1994, ISBN 1-56676-104-2
* Soroka, W, "Fundamentals of Packaging Technology", IoPP, 2002, ISBN 1-930268-25-4

Pautan luar
-----------

* Kategori berkenaan Beg plastik di Wikimedia Commons

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Jepun

 |
**AmigaE**, atau sering kali dimudahkan kepada **E**, adalah bahasa pengaturcaraan dicipta oleh Wouter van Oortmerssen bagi Amiga. Semenjak itu dia telah berpindah kepada bahasa pengaturcaraan SHEEP bagi pelantar AmigaDE yang baru dan bahasa CryScript (juga dikenali sebagai DOG) yang digunakan semasa pembangunan permainan komputer yang popular Far Cry. Sungguhpun pembangunan berakhir pada tahun 1997, AmigaE masih mempunyai ramai pengikut disebabkan ia mudah difahami, berkuasa dan pantas.

AmigaE is adalah gabungan banyak ciri-ciri dari pelbagai bahasa, tetapi menurut bahasa pengaturcaraan C asal paling hampir dari segi konsep asas. Kelebihan utama AmigaE adalah compiler pantas (membenarkan ia digunakan menggantikan bahasa skrip), kod sumber mudah dibaca, jenis sistem lentur, sistem module dan ciri-ciri maju seperti menangani pengecualian (‘’ exception handling’’) dan Bahasa pengaturcaraan berorientasi objek.

```
program hello dunia menggunakan AmigaE seperti berikut: 
```

```
  PROC main()
     WriteF('Hello, World!')
  ENDPROC
```

AmigaE telah digunakan bagi menghasilkan Photogenics, aturcara grafik Amiga yang popular.

Pautan luar
-----------

* A Beginner's Guide to Amiga E Diarkibkan 2006-10-08 di Wayback Machine
* Free PowerPC CPU implementation Diarkibkan 2007-05-01 di Wayback Machine
* Amiga E Compiler home page
* Amiga E mailing list
Emping salji yang terkumpul atas tanah
**Emping salji** ialah hablur ais yang mencapai saiz mencukupi dan barangkalinya berkumpul dengan hablur lain sebelum menurun melalui atmosfera Bumi dalam bentuk salji. Setiap kepingan emping ini memebentuk suatu nukleus sekitar partikel habuk dalam jisim udara sangat tepu (*supersaturated air mass*) dengan menarik perhatian titsan air awan sejuk yang membeku dan terkumpul menghablur, lalu bentuk-bentuk yang rumit dan berbeza secara terperincinya terhasil akibat pengaruh suhu dan kelembapan atmosfera yang berubah-ubah.

Ais dengan sendirinya bersifat lutsinar, namun emping yang terkumpul boleh juga kelihatan berwarna putih disebabkan pembiasan keseluruhan spektrum cahaya nampak yang dipantul dari persekitaran oleh struktur hablur dalam empingan ini.

Rujukan
-------

1. ↑  Knight, C.; Knight, N. (1973). "Snow crystals". *Scientific American*. Jil. 228 no. 1. m/s. 100–107.
2. ↑  Hobbs, P.V. (1974). *Ice Physics*. Oxford: Clarendon Press..
3. ↑  Lawson, Jennifer E. (2001). "Chapter 5: The Colors of Light". *Hands-on Science: Light, Physical Science (matter)*. Portage & Main Press. m/s. 39. ISBN 978-1-894110-63-1. Diarkibkan daripada yang asal pada 1 Januari 2014. Dicapai pada 28 Jun 2009. Unknown parameter `|deadurl=` ignored (bantuan)

Pautan luar
-----------

* Imej emping salji beresolusi tinggi[*pautan mati kekal*]
Kumpulan **Bannbodo**  merupakan sebuah kumpulan pemuzik heavy metal dan bergerak secara bebas atau juga dikenali sebagai *indie* di Malaysia. Berasal dari Taiping/ Kuala Lumpur, mereka membawa konsep atau elemen Groove metal dalam penyampaian muzik mereka. Ditubuhkan oleh Migo dan Fird pada tahun 2004 atas minat terhadap kumpulan muzik idola mereka PANTERA. Berkonsepkan heavy/thrash/groove metal, mereka memperkenalkan NEW Wave Of Malaysian Heavy Metal terhadap penggemar muzik berat malaysia.

Pernah menyertai SOUNDSTAGE anjuran ROTTW pada tahun 2006, dan mendapat jolokkan KUDA LIAR TAIPING satu ketika dulu.

Pada akhir 2008 atas masalah dalaman seperti ketagihan dadah dan alkohol, Fird menarik diri dari Bannbodo dan perjuangan Bannbodo di teruskan oleh migo dan ahli2 baru Bannbodo.

2015 bermula detik baru bagi kumpulan ini apabila Migo dan Fird bersatu kembali dan penubuhan semula BANNBODO.

Pernah menyertai The Great Southern Gathering yang diadakan pada 26-October-2008 di Rookies, Pasir Gudang.

Bannbodo juga pernah membuat persembahan di Immortal Bar Thailand.

Ahli-ahli
---------

* FIRD -Vocal
* MIGO - Guitar
* Hashim - Bass Guitar
* Along - Drums
* boboi - bass (Line up asal)
* fizi - bass

Diskografi
----------

* *1313* (Demo)

Album
-----

* 

### Lagu-lagu

* I'm your enemy
* Incoming
* Stupid Plague
* Imperium

Pautan luar
-----------

* Kumpulan Bannbodo
* Music Bio of Bannbodo

|  |  |
| --- | --- |
| Ikon tunas | Rencana berkenaan kugiran atau kumpulan muzik ini ialah rencana tunas. Anda boleh membantu Wikipedia dengan mengembangkannya. |

* l
* b
* s